stanford-oval/wikipedia huggingface dataset:
Magerøya

Magerøyan saarta Eurooppatieltä 69
| --- | --- |
Sijainti:  71°03′02″N, 25°41′54″E, Nordkapp Finnmarkin lääni Norja
Vesialue:  Pohjoinen jäämeri 
Korkein kohta:  417  m 
Pinta-ala:  440 km²
| --- | --- |
Kieli:  norja
muokkaa - muokkaa wikitekstiä - muokkaa Wikidataa
Magerøya on saari Nordkappin kunnassa Finnmarkin läänissä Pohjois-Norjassa.
Lukuun ottamatta muutamia vaivaiskoivumetsiköitä, saari on puutonta tundraa, jonka maisemia hallitsevat jyrkät rantakalliot ja sisämaan kallioiset vuoret ja jyrkänteet. Saaren korkein kohta on 417 metriä merenpinnan yläpuolella, ja sen kuuluisin nähtävyys ja suosituin matkailukohde on saaren pohjoisrannalla sijaitseva Nordkappin kalliojyrkänne.
Saarella vierailee vuosittain tuhansittain matkailijoita, ja lisääntyneen matkailun vuoksi saarelle rakennettiin vuosina 1993–1999 Nordkappin tunneli (norj. Nordkapptunnelen), joka on osa eurooppatietä E69. Tunnelin pituus on 6,87 kilometriä, ja sen syvin kohta on 212 metriä merenpinnan alapuolella.
Hurtigrutenin matkustajalautat rantautuvat Honningsvågin satamassa. Satama ja saarta ympäröivä vesialue eivät jäädy talviaikana lämpimien merivirtojen vuoksi.
Nordkappin jyrkänne
Aiheesta muualla

Wikimedia Commonsissa on kuvia tai muita tiedostoja aiheesta .
Website Skarsvåg and Northcape
Picture fra Skarsvåg and Northcape
Mala Fama, Buena Vidha

| Mala Fama, Buena Vidha Dharius |
| --- | --- | --- |

Studioalbumin tiedot
 Äänitetty : 2009-2016-2017-2018
 Julkaistu: 22. kesäkuu 2018
 Tuottaja(t): Mauricio Garza
 Tyylilaji: hip hop, rap, gangsta rap, r&b
 Kesto: 45.11
 Levy-yhtiö: Sony Music
Dhariuksen muut julkaisut
| Directo Hasta Arriba 2014 | Mala Fama, Buena Vidha 2018 |   |
Mala Fama, Buena Vidha on meksikolaisen räppärin Dhariuksen toinen albumi, joka julkaistiin 22. kesäkuu 2018.
Kappaleet

Mala Fama, Buena Vidha – 4.30
Te Gustan Los Malos – 4.06
Mala Vibra – 3.46
Hey Morra – 3.53
Es El Pinche Dharius – 3.01
La Durango – 4.10
Me Voy a Pone Bien Loco – 4.23
Allá por Cd. Juarez – 3.46
Ando Bien Amanecido – 2.57
Un Camión Lleno de Puras de Esas – 3.48
De Party Sin Ti – 3.14
Perro Loco – 3.31
Aiheesta muualla

Mala Fama, Buena Vidha discogs.com -sivustolla
Mahtava Morris

Mahtava Morris on päähahmo seuraavissa:
Mahtava Morris ja sivistyneet siimahännät, Terry Pratchettin nuortenkirja
Mahtava Morris, kirjaan perustuva elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mahtava Morris”, voi hakea sivunnimihaulla, laajalla sivunnimihaulla tai tekstihaulla.
Mahrez Mebarek

Mahrez Mebarek (arab. محرز مبارك‎; s. 11. helmikuuta 1985) on algerialainen uimari.
Vuoden 2004 kesäolympialaisissa Ateenassa Mebarek jäi miesten 200 metrin vapaauinnissa makedonialaisen Aleksandar Malenkon kanssa jakamalleen 35. sijalle. Hän osallistui samoissa kisoissa myös 400 metrin vapaauintikilpailuun ja jäi siinä 30. sijalle. Mebarek kilpaili 200 metrin vapaauinnissa uudelleen vuoden 2008 kesäolympialaisissa Pekingissä ja jäi 51. sijalle.
Mala Sinha

| Mala Sinha |
| --- | --- |
 Mala Sinha vuonna 2013.
Henkilötiedot
Koko nimi:  Alda Sinha
Syntynyt: 11. marraskuuta 1936 (ikä 87) Kalkutta, Brittiläinen Intia
Ammatti:  näyttelijä
Puoliso:  Chidambaram Prasad Lohani (1966–)
Näyttelijä
Aktiivisena:  1952–1994
Aiheesta muualla
IMDb 
Elonet
Mala Sinha (oik. Alda Sinha; s. 11. marraskuuta 1936 Kalkutta) on intialainen näyttelijä. Hän näytteli hindin-, bengalin- ja nepalinkielisissä elokuvissa.
Sinha syntyi kristityille nepalilaisille vanhemmille Kalkutassa. Hän aloitti uransa lapsinäyttelijänä bengalinkielisissä elokuvissa. Hän nousi kuuluisuuteen hindielokuvilla Pyaasa (1957) ja Dhool Ka Phool (1959). Myöhemmin Sinha näytteli useissa menestyselokuvissa, kuten Gumrah (1963), Himalaya Ki God Mein (1965) ja Ankhen (1968). Hän sai Filmfare Awards -palkinnon elämäntyöstään vuonna 2018.
Sinha meni naimisiin nepalilaisen näyttelijän Chidambaram Prasad Lohanin kanssa vuonna 1966. Heillä on tytär, Pratibha Sinha, joka yritti myös luoda uraa näyttelijänä.
Valikoitu filmografia

Pyaasa (1957)
Phir Subah Hogi (1958)
Dhool Ka Phool (1959)
Hariyali Aur Rasta (1962)
Gumrah (1963)
Bahurani (1963)
Himalaya Ki God Mein (1965)
Aasra (1966)
Do Kaliyaan (1968)
Ankhen (1968)
Aiheesta muualla

Kuvia tai muita tiedostoja aiheesta Mala Sinha Wikimedia Commonsissa
Mala Sinha Internet Movie Databasessa. (englanniksi)
Mala Sinha Elonetissä.
Mahmoud Abdul-Rauf

Mahmoud Abdul-Rauf
Mahmoud Abdul-Rauf, vuoteen 1991 Chris Wayne Jackson (s. 9. maaliskuuta 1969) on yhdysvaltalainen koripalloilija. Hän teki nimenmuutoksen käännyttyään islaminuskoon.
Abdul-Rauf syntyi Gulfportissa Mississippissä ja aloitti uransa Louisianan osavaltionyliopistossa. Hänen huomattavaa menestystään ei estänyt Touretten oireyhtymä.
Abdul-Rauf herätti myös närää kieltäytymällä poliittista syistä nousemasta seisomaan ennen pelin alkua Yhdysvaltain kansallislaulun "The Star-Spangled Bannerin" ajaksi.
Joukkuehistoria

yliopistolla (1988–1990)
Denver Nuggets (1990–1996)
Sacramento Kings (1996–1998)
Fenerbahçe Ülkerspor (1998–1999)
Vancouver Grizzlies (2000–2001)
Ural Great Perm (2003–2004)
Sedima Roseto (2004–2005)
Aris Thessaloniki (2006–2007)
Al-Ittihad (2008-2009)
Kyoto Hannaryz (2009-2011)
Manchesterin isku 2017

| Manchesterin isku 2017 |
| --- | --- |
 Areena vuonna 2010.
Paikka:  Manchester, Englanti  53°29′17″N, 2°14′38″W
Kohde:  Manchester Arena
Ajankohta:  22. toukokuuta 2017  n. 22.30  (UTC)
Iskutyyppi:  itsemurhaisku
Kuolleita:  23 (mukaan lukien tekijä)
Haavoittuneita:  120
Epäilty/epäillyt:  Salman Ramadan Abedi
Tekoväline:  omatekoinen räjähde
Manchesterin isku 2017 oli itsemurhaisku, joka tapahtui Manchesterissa, Manchester Arenalla 22. toukokuuta 2017 ja joka tappoi 23 ihmistä. Noin puoli yhdeltätoista illalla Britannian aikaa yhdysvaltalainen pop-artisti Ariana Grande oli juuri päättänyt konserttinsa kun monitoimihallin sisäänkäynnin aulassa räjähti. Poliisin mukaan iskun tekijä oli 22-vuotias Salman Ramadan Abedi. Hän oli libyalaistaustainen, Manchesterissa syntynyt Salfordin yliopiston opiskelija. Hänellä on kolme sisarusta.
Itse tehtyyn pommiin oli lisätty nauloja, pultteja ja metallirojua sen tuhovaikutuksen lisäämiseksi. Iskussa kuoli 22 henkilöä ja ainakin 120 haavoittui. Iskussa kuoli monenikäisiä ihmisiä, myös lapsia. Nuorin iskussa kuollut oli 8-vuotias. Terroristijärjestö Isis sanoi olleensa iskun takana.
Poliisi pidätti toukokuun loppuun mennessä yhteensä kuusitoista henkilöä iskuun liittyen, muun muassa tekijän isän ja veljen Tripolissa Libyassa. Yksi pidätetyistä oli nainen. Heistä kaksi vapautettiin ilman syytteitä. Englannin tiedustelupalvelua oli varoitettu kolmesti Abedin ääriajattelusta. Abedin oli pyytänyt perheeltään teolleen anteeksiantoa päivää ennen iskua.
Abedin asunnon kotietsinnässä löytyi runsaasti pommien valmistamiseen tarvittavia kemikaaleja ja osia.
Marraskuussa 2017 brittimedialle vuotanut asiakirja paljasti, että terrori-iskun pelastustyöt viivästyivät tietokatkon vuoksi lähes kaksi tuntia.
Luukas Oja

Luukas Oja on Joensuussa perustettu suomenkielistä rockmusiikkia soittava yhtye. Luukas Oja oli aluksi Jessica Kräkinin ja Iita Ylösen muodostamana duo, mutta laajeni vuonna 2018 Helsingissä viisihenkiseksi yhtyeeksi. Yhtyeen esikoisalbumi Väritetty todellisuus julkaistiin syksyllä 2020 ja toinen albumi Lähdinkö liian varhain huhtikuussa 2022. Yhtyeen musiikkia on arvioissa luonnehdittu energiseksi kitarapopiksi, jossa on myös vaikutteita punkista.
Yhtye voitti vuonna 2020 Soundi-lehden lupaavimmalle tulokkaalle myönnetyn palkinnon ja oli Indie Awards -tapahtumassa ehdokkaana vuoden tulokkaaksi.
Jäsenet

Jessica Kräkin (laulu)
Iita Ylönen (laulu)
Iivari Nenonen (kitara)
Ilkka Nanouche (basso)
Olavi Tanttu (rummut)
Julkaisut > Albumit

Väritetty todellisuus (2020, Playground Music)
Lähdinko liian varhain (2022, Playground Music)
Mitä mä pelkään (2024, Playground Music)
Julkaisut > Singlet

"Muijista" (2018)
"Ei on ei" (2019)
"Ostan, ostan" (2020)
"Luukasoja" (2020)
"Naimisiin" (2020)
"Poissa" (2021)
"Pysytään" (2021)
"Supersankari" (2022)
"Lootusasentoon" (2022)
"Koko kansa" (2023)
"Sanomatta selvää" (2023)
"Haluan kaiken" (2024)
Lydia Wong

Lydia Wong on kanadalainen pianisti. Hän on esiintynyt muun muassa Carnegie Hallissa ja Wigmore Hallissa. Hän on esittänyt eri puolilla maailmaa erityisesti Krzysztof Pendereckin teoksia. Hänen soittoaan voi levytettynä kuulla Naxoksen ja muiden levymerkkien äänitteiltä. Wong on opettanut Toronton yliopistossa ja Banff Centren kesämusiikkiohjelmassa. Hän esiintyi vuonna 2004 Pradesin Casals-festivaalilla ja myös opetti samassa yhteydessä.
Manchesterin katedraali

| Manchesterin katedraali |
| --- | --- |

Rakentamisvuosi:  aloitettiin 1215
Tyylisuunta:  gotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Manchesterin katedraali on keskiaikainen kivikirkko Manchesterissa, Isossa-Britanniassa. Katedraali on Manchesterin hiippakunnan pääkirkko. Yli 600-vuotiaan kirkon arkkitehtoninen tyylisuunta on myöhäiskeskiajalle tyypillinen gotiikka.
Ensimmäinen tieto kirkosta Manchesterin paikkeilla on 600-luvulta. Viikingit hävittivät tämän kirkon, ja Edvard Vanhempi määräsi vuonna 923 uuden kirkon rakennettavaksi lähelle entisen kirkon paikkaa. Kirkko on mainittu Domesday bookissa. Nykyisen kirkkorakennuksen rakentaminen alkoi 1215. Vuosina 1330–1360 kirkkoa laajennettiin ja sen torni rakennettiin tuona aikana.
Katedraalissa on aikoinaan ollut koulu- ja sairaalatoimintaa. Se vaurioitui saksalaisten pommituksissa toisessa maailmansodassa ja uudelleen vuonna 1996 IRAn pommi-iskussa.
Aiheesta muualla

Katedraalin kotisivut (englanniksi)
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manchester Cathedral
Käännös suomeksi
Maahockey kesäolympialaisissa 2016

Maahockeyssä kilpailtiin Rio de Janeiron 2016 kesäolympialaisissa 23:tta kertaa. Kilpailut käytiin 7.–20. elokuuta Centro Olímpico de Hockeyssä, jonne mahtuu yleisöä 10 000 tai 5 000 henkilöä kentästä riippuen. Miesten turnauksen voitti Argentiina, jolle olympiakulta oli historian ensimmäinen. Loppuottelussa Argentiina voitti Belgian. Naisten turnauksen voitti Iso-Britannia, jolle olympiakulta oli myös sen historian ensimmäinen. Loppuottelussa Iso-Britannia voitti Alankomaat rangaistuskuljetuskilpailun jälkeen. Sekä naisissa että miehissä olympiapronssille sijoittui Saksa. Sekä naisten että miesten turnauksiin osallistui 12 maajoukkuetta.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Argentiina |  Belgia |  Saksa |
| Naiset   tiedot |  Iso-Britannia |  Alankomaat |  Saksa |
Aiheesta muualla

Maahockey Rio de Janeiron 2016 kesäolympialaisten ja -paralympialaisten virallisilla sivuilla. (Arkistoitu – Internet Archive) (portugaliksi)
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Maahockey olympialaisissa
1896–1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Levänluhdan muinaisjäännökset

Leväluhdan lähde 2013.
Levänluhta tai Leväluhta on Isonkyrön Orismalassa sijaitseva lähde, joka tunnetaan arvoituksellisesta muinaisjäännöksestään, rautakaudelta peräisin olevasta lähes sadan vainajan hautapaikasta. Poikkeuksellisen Levänluhdasta tekee se, että vainajat on haudattu veteen upottamalla. Veteen hautaaminen on rautakaudella ollut harvinaista kaikkialla länsimaissa, mikä tekee Leväluhdasta kansainvälisestikin tärkeän arkeologisen löydön. Kudokset ovat hajonneet vedessä, mutta luut ovat painuneet pohjalle ja peittyneet hapettomaan saveen. Siksi ne ovat säilyneet satoja vuosia.
Ensimmäinen kirjallinen maininta Levänluhdasta on vuodelta 1674, jolloin Isonkyrön seurakunnan kirkkoherra Israel Alftanus kirjoitti Tukholmaan muinaislöytöjä tutkivalle toimielimelle paikasta, josta on löytynyt ihmisen luita ”läpi aikojen”.
Historia

Levänluhdasta on arkeologisissa kaivauksissa löydetty rautakaudella järveen haudatut vajaan sadan vainajan jäännökset, provinssiroomalainen kattila, solkia ja koruja. Paikalla ei ole nykyään muuta kuin muutama pieni lähde, mutta muun muassa biologi Harald Lindbergin 1910-luvulla tekemissä maa-ainetutkimuksissa löytyi viitteitä lumme- ja sarakasveista sekä vesikirpun jäänteistä, mitkä viittaavat laajemman vesipinta-alan olemassaoloon muinaisina aikoina. Ilmeisesti vainajat upotettiin lampeen puupaaluilla, jotka työnnettiin vainajan vaatteisiin tai kiinnitettiin kainaloihin ja jalkojen väliin upotuksen helpottamiseksi. Rautakautisia ja puusta veistettyjä paaluja on löytynyt vainajien läheisyydestä. Syy erikoiselle hautaustavalle ei kuitenkaan ole selvinnyt. Ruumiiden pehmytkudokset eivät ole säilyneet juuri lainkaan (vrt. Luoteis-Euroopan hyvin säilyneet suoruumiit). Aiemmin uskottiin, että nämä ihmiset olivat jopa aikalaisikseen poikkeuksellisen lyhytkasvuisia, miehet keskimäärin 158 cm ja naiset 147 cm pitkiä. Viimeisin tutkimus (Markku Niskanen, Oulun yliopisto) on kuitenkin osoittanut, että suurin osa aikuisista levänluhtalaisista oli naisia ja että heidän keskimääräinen ruumiinkokonsa on edellä esitettyä selvästi isompi eikä poikkea merkittävästi muista samanaikaisista pohjoismaisista ihmisistä.
Ihmisluiden osalta Levänluhta oli uusien ajoitusten mukaan käytössä 300-luvulta 800-luvulle. Levänluhdan merkityksestä on useita teorioita. Paikkaa on vanhastaan arveltu uhripaikaksi, jolloin vainajat voisivat olla ihmisuhreja. Tämä ei olisi aivan tavatonta, esimerkiksi germaanien ja kelttien tiedetään uhranneen joskus ihmisiä soihin, ja lasten ”suolle vieminen” (sekä ”urosten upottaminen”) tunnetaan myös suomalaisessa tarustossa. Käsitystä vastaan puhuu kuitenkin se, että valtaosassa luurankoja ei ole väkivallan merkkejä. Paikkaa on arveltu kalmistoksi. Joidenkin arveluiden mukaan paikka voisi myös olla tautiepidemiassa tai nälänhädässä kuolleiden joukkohauta, mutta paikan pitkä käyttöhistoria ei sovi yksittäistä katastrofia korostavaan tulkintaan. Myöskään muualla Suomessa ei ole tutkimusten mukaan ollut tuohon aikaan laajempia katastrofeja, vaan pikemminkin päinvastoin. Viimeisin tulkinta paikasta on se, että kyse on naisten ja lasten kalmistosta. Oulun ja Helsingin yliopistojen luututkimuksissa vahvistui, että Levänluhtaan haudattiin pääasiassa naisia.
Historia > Leväluhdan luurangot

Mukana on lapsia, aikuisia ja vanhuksia sekä eläimiä. Ihmisten pitkänomaisen pääkallon perusteella heidän on katsottu eroavan esimerkiksi nykypäivän skandinaaveista, suomalaisista ja saamelaisista. Niskasen mukaan kyse kuitenkin oli tässäkin suhteessa varsin normaaleista rautakauden pohjoismaalaisista. Mikään ei estä, että levänluhtalaiset ovat nykysuomalaisten esi-isiä, vaikka kallonmuodossa onkin tapahtunut muutoksia.
Levänluhdasta löytynyt suhteellisen runsas eläimenluuaineisto näyttäisi kuuluvan eri ajanjaksoihin mikä viittaa Leväluhdan pitempään tai toistuvaan käyttöön. Radiohiiliajoitusten mukaan lehmänluut ovat esiroomalaiselta rautakaudelta ja hevosenluut varhaiskeskiajalta. Ainoastaan kesykanan luu on samanaikainen Levänluhdan hautojen kanssa. Eläimenluiden merkitystä Levänluhdassa on vaadittu tutkittavaksi tarkemmin.
Tutkimuksen mukaan ruumiiden mukana on haudattu myös arvoesineitä, joten kyse ei ole orjista. Paikalta ei ainakaan vielä vuoden 2014 kenttätöiden yhteydessä löytynyt asutuksen jälkiä. Tämä voisi viitata siihen, että muualle hautaaminen on ollut tarkoituksellista.
Historia > Geenitutkimukset

Leväluhdan luissa säilyneitä dna-pätkiä yritettiin tutkia ensimmäisen kerran vuonna 2009. Tutkijat käyttivät PCR-tekniikkaa, mutta tuloksia ei julkaistu, koska niitä oli vaikea toistaa. Myöhemmin professori Antti Sajantilan johtamissa tutkimuksissa onnistuttiin NGS-tekniikkaa käyttämällä selvittämään neljän vainajan perimä.
Seitsemän Levänluhdan yksilön jäänteiden geenitutkimuksessa kuusi oli läheistä sukua nykyisille saamelaisille ja yksi oli läheistä sukua nykyisille liettualaisille, norjalaisille ja islantilaisille. Kolme nykyisten saamelaisten kanssa yhteistä perimää jakaneen yksilön perimä tutkittiin myös tarkemmalla tasolla. Heistä yksi oli erittäin lähellä nykyisiä saamelaisia, yksi oli jonkin verran aasialaisempi ja yksi muistutti nykyisiä virolaisia.
Leväluhdan kaltaiset paikat ja kielitieteellinen tutkimus

Ainoa löytöpaikka, jota voidaan verrata Levänluhtaan, on Vöyrin Käldamäki, josta on löydetty kuuden vainajan jäännökset. Käldamäki ajoittunee suurin piirtein samalle ajalle kuin Levänluhta. Levänluhta koostuu useammasta lähteestä ja on aikanaan ollut lähdepohjainen lampi tai pieni järvi. Käldamäki taas on muinoin ollut umpeutuva merenlahti.
Levänluhdan ja Käldamäen alueen paikannimistöä ja sen historiallista kerrostuneisuutta tutkinut Pauli Rahkonen on esittänyt, että Levänluhdan ja Käldamäen vesihautaukset tehneet ihmiset eivät todennäköisesti ole puhuneet saamelaisia, itämerensuomalaisia tai germaanisia kieliä, vaan todennäköisemmin tuntemattomia paleoeurooppalaisia tai länsiuralilaisia kieliä, joiden läsnäoloon alueella viittaa paikannimistöön substraattina sisältyvä sanasto. Vöyrin ja Isonkyrön alueella paikannimistön historiallisten kerrostumien tutkimusta helpottaa mahdollisuus ajoittaa paikannimiä suhteuttamalla ne maannousun nopeuteen.
Dokumentteja

Levänluhdan kadonnut kansa - ohjaus ja käsikirjoitus Tommi Hakko. Yle 2010.
Aiheesta muualla

Arvoituksellinen Levänluhdan kalmisto Humanistilehti
Levänluhdan salaisuudet ovat viimein paljastumassa Retkipaikka.fi
Arja Kivipelto: Mystiseen lähteeseen upotettiin naisten ruumiita. Helsingin Sanomat, 5.10.2013.  Artikkelin verkkoversio. Viitattu 7.10.2013.
Jussi Mankkinen: Taiteilijat kiinnostuivat ihmisen luita pulppuavasta lähteestä, Yle uutiset 31.3.2018
Kerttu Majander ym. Mui­nais-DNA pal­jas­taa: saa­me­lai­sis­sa ja suo­ma­lai­sis­sa on sa­maa si­pe­ria­lais­ta pe­ri­mää, Helsingin yliopisto 27.11.2018
Heikki Klemetti: Uhripaikka Attilan ajoilta Leväluhdan lähde, Kansan kuvalehti, 13.10.1933, nro 42, s. 14, Kansalliskirjaston digitaaliset aineistot
Heikki Klemetti: Leväluhdan uhrilähde, Suomen Kuvalehti, 10.11.1934, nro 46, s. 12, Kansalliskirjaston digitaaliset aineistot
Levänluhdan kadonnut kansa -dokumentti Yle Areena
Kyltti Levänluhdan kalmistossa.
Suomen kansallismuseossa esillä olevia Levänluhdan vainajien kalloja.
Manchesterin kanava

Laivaliikennettä Manchesterin kanavalla.
Manchesterin kanava on 14-24 m leveä ja 58 kilometriä pitkä kanava Luoteis-Englannissa. Siinä on viisi sulkua. Kanava avattiin vuonna 1894 ja se oli valmistuessaan maailman suurin kanava.
Kanava yhdistää Manchesterin kaupungin Merseyjokeen, mikä on mahdollistanut sisämaassa sijaitsevan Manchesterin kehittymisen merkittäväksi satamakaupungiksi, kun valtamerilaivat pääsevät sinne palvelemaan ympäröivän alueen teollisuuden tuontia ja vientiä.
Aiheesta muualla

Kuvia tai muita tiedostoja aiheesta Manchesterin kanava Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manchester Ship Canal
Käännös suomeksi
Lydia de Vega

Lydia de Vega-Mercado (26. joulukuuta 1964 – 10. elokuuta 2022) oli filippiiniläinen urheilija, jota pidettiin Aasian nopeimpana naisena 1980-luvulla. Hän edusti Filippiinejä kesäolympialaisissa 1984 ja 1988.
Vuonna 2018 De Vegalla diagnosoitiin vaiheen 4 rintasyöpä. Hän kuoli 10. elokuuta 2022 sairauteen Makatissa, Filippiineillä, 57-vuotiaana.
Maggi

Maggi tarkoittaa muuan muassa seuraavaa:
Sukunimi

Carlo Maria Maggi (1934–2018), italialainen uusfasisti, terroristi ja lääkäri
Émile Maggi (1908−1986), ranskalainen kilpakävelijä
Julius Maggi (1846−1912), sveitsiläinen elintarviketeollisuusalan yrittäjä
Luigi Maggi (1867−1946), italialainen elokuvaohjaaja ja näyttelijä
Maurren Higa Maggi (s. 1976), brasilialainen pituushyppääjä ja olympiavoittaja
Yritys ja tuotemerkki

Maggi, Nestlén tuotemerkki ja elintarvikeyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maggi”, voi hakea sivunnimihaulla, laajalla sivunnimihaulla tai tekstihaulla.
Maine Road

| Maine Road |
| --- | --- |

Rakennuksen tiedot
Sijainti:  Manchester, Englanti
Koordinaatit:  53°27′4″N, 2°14′7″W
Avattu:  23. elokuuta 1923
Suljettu:  11. toukokuuta 2003
Omistaja:  Manchester City 1923–2003
Arkkitehti:  Charles Swain
Käyttäjät
 Manchester United 1946–1949 
Katsojakapasiteetti
 35 150–80 000 
Lisää rakennusartikkeleitaArkkitehtuurin teemasivulla
Maine Road oli jalkapallostadion Manchesterissa, Englannissa. Se valmistui vuonna 1923 ja purettiin 2004. Stadion toimi koko olemassaolonsa ajan Manchester Cityn kotikenttänä.
Maine Road oli valmistuttuaan Englannin toiseksi suurin jalkapallostadion Wembleyn jälkeen. Stadionin ensimmäisessä ottelussa Manchester City voitti 25. elokuuta 1923 Sheffield Unitedin 56 993 katsojan edessä maalein 2–1. Stadionin yleisöennätys oli 84 569 katsojaa FA Cupin 6. kierroksen ottelussa Manchester City–Stoke 3. maaliskuuta 1934. Se on edelleen suurin yleisömäärä Englannin seurajoukkuekilpailuissa Wembleyn ulkopuolella.
Toisen maailmansodan jälkeen myös Manchester United pelasi kotiottelunsa Maine Roadilla, koska sen kotikenttää Old Traffordia oli pommitettu sodassa. Maine Roadin suurin yleisömäärä liigaotteluissa olikin Unitedin ja Arsenalin ottelusta 17. tammikuuta 1948: 83 260 katsojaa. Se on edelleen suurin yleisömäärä Englannin liigan otteluissa.
Maine Roadin kapasiteetti pieneni vuosien saatossa rakennustöiden myötä ollen lopulta 35 150. Stadionin viimeisessä ottelussa City hävisi 11. toukokuuta 2003 Southamptonille maalein 0–1. Tämän jälkeen City siirtyi nykyiselle kotikentälleen, City of Manchester Stadiumille.
Englanti pelasi Maine Roadilla kaksi maaottelua: 13. marraskuuta 1946 Englanti hävisi Walesille maalein 0–3. Kaikkien aikojen ensimmäisessä MM-karsintaottelussaan Englanti voitti 16. marraskuuta 1949 Maine Roadilla Pohjois-Irlannin 9–2. Sota-aikana stadionilla pelattiin lisäksi useita muita maaotteluja. Kentällä pelattiin myös rugby league -otteluita, muun muassa lajin mestaruus ratkaistiin Maine Roadilla yksitoista kertaa vuosina 1938–1956.
Maine Roadilla kuvattiin myös elokuvia ja järjestettiin konsertteja. Stadionilla esiintyivät muun muassa The Rolling Stones, Simple Minds, Queen, Fleetwood Mac, Jean Michel Jarre, Bryan Adams, Dire Straits, David Bowie, Pink Floyd, Prince, Guns N' Roses ja Oasis.
Maahockey kesäolympialaisissa 2024

Miesten turnauksen alkulohko-ottelu Espanjan ja Ison-Britannian välillä.
Maahockeyssa kilpailtiin Pariisin 2024 kesäolympialaisissa 25:tta kertaa. Olympialaisissa oli omat turnaukset naisille sekä miehille ja turnaukset pelataan 27. heinäkuuta – 9. elokuuta 2024. Kumpaankin turnaukseen osallistui 12 joukkuetta ja ottelut pelattiin Stade Olympique Yves-du-Manoirilla.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet tiedot |  Alankomaat (NED) |  Saksa (GER) |  Intia (IND) |
| Naiset tiedot |  Alankomaat (NED) |  Kiina (CHN) |  Argentiina (ARG) |